דמיטרי רוגוזין

דמיטרי אולגוביץ' רוגוזין (ברוסית: Дмитрий Олегович Рогозин; נולד ב-21 בדצמבר 1963 במוסקבה) הוא מדינאי רוסי, דיפלומט, דוקטור למדעי הפילוסופיה. כיהן כמנכ"ל תאגיד החלל רוסקוסמוס, ממאי 2018 עד יולי 2022. החל מדצמבר 2011 ועד מאי 2018 כיהן כסגן ראש ממשלת הפדרציה הרוסית, יו"ר ועדת התעשייה הצבאית של ממשלת הפדרציה הרוסית. עד מרץ 2006 היה יו"ר מפלגת "רודינה" ובשנים 2003–2004 כיהן כסגן יושב ראש הדומה הממלכתית. מינואר 2008 עד דצמבר 2011 כיהן כשגריר הפדרציה הרוסית בברית הצפון אטלנטית (נאט"ו) בבריסל. בנו, אלכסיי רוגוזין, הוא סמנכ"ל שירות ההוצאה לפועל הפדרלי, גוף ממשלתי ברוסיה האחראי ליישום צווי משפט, מאז פברואר 2024. דמיטרי רוגוזין נולד במוסקבה ב-1963 למשפחת אנשי צבא. אביו, אולג רוגוזין, היה גנרל-לויטננט שירת כסגן ראש שירות החימוש במשרד ההגנה הסובייטי. הוא למד בבית ספר 59 ולאחר מכן בבית ספר 73 והתמחה בצרפתית. שיחק כדורסל וכדוריד. ב-1978 התקבל לקומסומול, תנועת הנוער של מפלגת השלטון ולמד עיתונות בפקולטה לעיתונאות של אוניברסיטת מוסקבה. ב-1981 למד במחלקה הבינלאומית של הפקולטה לעיתונות. בשנתו השנייה בלימודים התחתן עם סטודנטית הפקולטה לפילולוגיה, טטיאנה סרבריאקוב. ב-1983 נולד להם בן. דמיטרי עבד כעיתונאי מתחיל במערכת סוכנות הידיעות "נובוסטי" ככתב באמריקה הלטינית ובטלוויזיה המרכזית של ברית המועצות. הוסב בקובה מספטמבר 1985 ועד פברואר 1986. ב-1986 השלים את לימודיו וב-1988 השלים גם את לימודי הכלכלה באוניברסיטה למרקסיזם-לניניזם של מפלגת השלטון. לאחר לימודיו עבד בוועדת ארגוני הנוער של ברית המועצות. עם התפרקות ברית המועצות החל להיות מעורב פוליטית והוא הצטרף למפלגה החוקתית-הדמוקרטית — מפלגת חירות העם (Конституционно-демократическая партия — Партия народной свободы), שבראשה עמד חבר הסובייט העליון מיכאיל אסטפאייב. רוגוזין נבחר לסגן יושב ראש המפלגה ועמד בראש "פורום-1990", התאחדות למנהיגים פוליטיים צעירים. באוגוסט 1991 היה בצד של הפרלמנט בעת הפוטש של אוגוסט. באפריל 1992 הקים את "ברית התחייה של רוסיה" (Союз возрождения России), תנועה פוליטית שמטרתה הייתה לאגד את הנוצרים הדמוקרטיים והסוציאל-דמוקרטים. במאי-יוני אותה שנה השתתף בסכסוך המזוין שפרץ בטרנסניסטריה, שם הכיר את הגנרל אלכסנדר לבד. במרץ 1993 יזם את הקמת קונגרס הקהילות הרוסיות (Конгресс русских общин), בו השתתפו קהילות של רוסים מכל שטחי חבר המדינות. בסוף 1993 ניסה להשתתף בבחירות לדומה אך כשל. ב-1995 התמודד יחד עם לבד כחלק מקונגרס הקהילות הרוסיות, בבחירות לדומה, אך המפלגה לא עברה את אחוז החסימה, שעמד על 5%. במרץ 1997 גרף 37.91% מקולות הבוחרים וקיבל מקום בבית התחתון של הפרלמנט. הוא נבחר לסגן יושב ראש הוועדה לענייני לאום של מועצת הפדרציה של רוסיה ועסק בענייני הפזורה הרוסית בצפון הקווקז. בשנים 1997 - 1998 היה חבר ועדה להדחת בוריס ילצין. בבחירות 1999 נבחר מחדש כחבר הדומה הממלכתית של הפדרציה הרוסית ונבחר לחבר הוועדה ליחסים בינלאומיים ועמד בראש המשלחת הפרלמנטרית לאספה הפרלמנטרית של מועצת אירופה. ב-29 בספטמבר 2001 נבחר לסגן יושב ראש המפלגה העממית (Народная партия Российской Федерации, НПРФ). מיולי 2002 ועד אוגוסט 2003 היה אחראי למשא ומתן עם האיחוד האירופי וליטא כנציגו המיוחד של נשיא רוסיה לענייני מחוז קלינינגרד והרחבת גבולות האיחוד האירופי. הצליח לאפשר הקלות מעבר לאזרחי רוסיה, דרך ליטא. בינואר 2004 סיים את תפקידו. ב-9 בינואר 2008 הוא מונה בצו נשיאותי לשגריר רוסיה בברית נאט"ו ונשלח לבריסל. באפריל 2009 הוענקו לו עיטורים דיפלומטיים וכהונתו הוארכה בפברואר 2011. בדצמבר 2011 חזר לרוסיה וב-23 בדצמבר נשיא רוסיה, דמיטרי מדבדב, מינה אותו לתפקיד סגן ראש ממשלת רוסיה לענייני תעשייה צבאית. במסגרת תפקידו הוטל עליו לפקח על בניית קוסמודרום ווסטוצ'ני הזמנות נשק, פיתוח המוכנות הצבאית בחוג הארקטי ופיתוח כלי נשק חדישים. ב-18 בינואר 2012 תמך בהקמת הארגון העל-מפלגתי "החזית העממית הכל-רוסית" ב-21 במרץ 2012 מונה לנציג הנשיאותי המיוחד בטרנסניסטריה. במגזין Forbes רוגוזין כונה "הנץ העיקרי של מדיניות החוץ הרוסית". במרץ 2014 הוא היה בין האישים הפוליטיים שארצות הברית הטילה עליהם סנקציות בעקבות משבר אוקראינה ונאסר עליו לטוס לארצות הברית. ב-29 בדצמבר 2015 שירות הביטחון האוקראיני הכריז על רוגוזין כפרסונה נון גראטה בשל תמיכתו בסיפוח חצי האי קרים. בינואר 2012 הוא מונה ליושב ראש הוועדה לתעשייה צבאית של ממשלת רוסיה. בספטמבר 2014 הוועדה הועברה לאחריות נשיא רוסיה. ב-24 במאי 2018 מונה בצו נשיאותי של ולדימיר פוטין לתפקיד מנכ"ל רוסקוסמוס, התאגיד הממלכתי לפעילות חלל. אחד הדברים הראשונים שרוגוזין החל לבצע עם כניסתו לתפקיד היה לדאוג לכך שרוסקוסמוס תפקח באופן צמוד על יישום חוזים והסכמים מול חברות הייצור בתעשיית החלל. ודחף ליתר פיקוח על מחלקות רוסקוסמוס וקרא ללשכת החשבון של הפדרציה הרוסית לבחון את ספרי הוצאות וההכנסות של התאגיד. הוא הכניס שינויים בתוכנית הייעוד הפדרלית עד שנת 2025 והורה להתאים את קוסמודרום ווסטוצ'ני לטיסות מאוישות לחלל ולהעביר את משרדי חברות החלל לסיביר, צמוד לקוסמודרום החדש. ביוני 2018 הודיע כי קיימת אפשרות להשתמש בחלליות הסויוז לטיסות מאוישות לירח, עד שתושלמנה עבודות הפיתוח על החלליות מדגם "פדרציה". הוא גם הודיע כי העבודות על המשגר פרוטון לקראת סיום וקרא לערוך אנליזה של משימות החלל הרוסיות בתחנת החלל הבינלאומית, להגדיל את כמות השיגורים מקוסמודרום ווסוטצ'ני ולהאיץ תוכניות פיתוח מנועי טילים. לאחר בדיקת לשכת החשבון של הפדרציה הרוסית פורסמו לבקשתו של רוגוזין נתוני הבדיקה והתברר כי ישנן הפרות תקציב בגובה 760 מיליארד רובלים. בעקבות זאת, נעצרו מספר בכירים בתעשיית החלל הרוסית, לרבות מנכ"ל חברת לאבוצ'קין, סרגיי למשבסקי ובכירים נוספים הואשמו בהעלמת כספים בסכום של 330 מיליון רובלים. באוגוסט 2018 נעצר סמנכ"ל בתאגיד הטילים והחלל אנרגיה, אלכסיי בלובורודוב. בספטמבר 2018 בית המשפט במוסקבה דן את מנכ"ל חברת סויוז אדוארד צ'סנוב למאסר בגין גנבת כספי ציבור בגבוה 7.5 מיליארד רובלים, שהועלמו מתקציבי רוסקוסמוס. חרף אופיו וגישתו הלאומנית, במסגרת תפקידו כראש תאגיד החלל הלאומי, רוגוזין מנהל מספר שיתופי פעולה עם סוכנויות חלל זרות, לרבות תחזוק שיתופי פעולה עם סוכנות החלל האירופית ועם נאס"א. ב-22 בנובמבר 2018 רוגוזין נבחר ליו"ר דירקטוריון בנק "פונדסרוויסבנק" שבאפריל 2019 שינה את שמו לרוסקוסמוס בנק. בדצמבר 2018 מונה לנציג המיוחד של נשיא רוסיה לענייני שיתוף פעולה בינלאומי בתחום החלל. בפברואר 2019 יזם את הקמתו של מרכז החלל הלאומי, שנועד לשמש כמטה סוכנות החלל ולאגד 18 חברות חלל רוסיות תחת קורת גג אחת. בנוסף, כצעד שיווקי, יזם את הפקת סרט החלל "האתגר" בשיתוף פעולה עם ערוץ 1 הרוסי. ביולי 2022 פוטר מתפקידו כראש תאגיד החלל רוסקוסמוס. בספטמבר 2023, נבחר בבחירות לרשויות המקומיות כסנאטור של מועצת הפדרציה של רוסיה מטעם מחוז זפורוז'יה הכבוש. מדיה וקבצים בנושא דמיטרי רוגוזין בוויקישיתוף אתר האינטרנט הרשמי של דמיטרי רוגוזין דמיטרי רוגוזין, ברשת החברתית פייסבוק דמיטרי רוגוזין, ברשת החברתית אקס (טוויטר) דמיטרי רוגוזין, ביישום טלגרם דמיטרי רוגוזין, ברשת החברתית VK דמיטרי רוגוזין, סרטונים בערוץ היוטיוב Дмитрий Рогозин назначен генеральным директором госкорпорации «Роскосмос» ДМИТРИЙ РОГОЗИН НАЗНАЧЕН ГЛАВОЙ ГОСКОРПОРАЦИИ «РОСКОСМОС», 24.05.2018 Биография Д. О. Рогозина Биография Д. О. Рогозина. 29 сентября 2001 года Ведомости: Дмитрий Рогозин Указ Президента Российской Федерации от 6 апреля 2009 года № 356 Указ Президента Российской Федерации от 18 февраля 2011 года № 200 Распоряжение Президента Российской Федерации от 18 февраля 2011 года № 94-рп Дмитрий Рогозин назначен Заместителем Председателя Правительства Сайт ОНФ:«Дмитрий Рогозин поддержал инициативу создания Добровольческого движения „Народного фронта“, которое будет содействовать развитию армии, флота и ОПК», 18.01.2012 Сайт Добровольческого движения: «В Подмосковье состоялся Съезд Добровольческого движения ОНФ». 26.02.2012 Сайт ОНФ: «Добровольческое движение ОНФ объединит все здоровые силы России, заинтересованные в поступательном развитии страны и социальной стабильности в обществе», 18.01.2012 Дмитрий Рогозин назначен специальным представителем Президента по Приднестровью За Крым ответили: кто из чиновников попал под санкции Запада Рогозин посмеялся в Twitter над санкциями со стороны США "В Украину запретили въезд евродепутату и прострелившему себе ногу Рогозину". "Апостроф". apostrophe.com.ua. 2015-12-30. "Вице-премьер Дмитрий Рогозин стал главой военно-промышленной комиссии - Газета РБК". rbcdaily.ru. נבדק ב-2015-12-28. Президент взял госпрограмму на вооружение החלטת נשיא רוסיה למינויו לתפקיד ראש רוסקוסמוס (ברוסית) Дмитрий Рогозин назначен генеральным директором госкорпорации «Роскосмос» / kremlin.ru Рогозин представил "десять заповедей Роскосмоса" Рогозин назвал главную задачу "Роскосмоса" "Догма, чудеса и таинства": Рогозин назвал космос российской религией Рогозин попросил СП проверить предприятия космической отрасли Рогозин поручил срочно развернуть на Восточном пилотируемую инфраструктуру Роскосмос скорректирует Федеральную космическую программу до 2025 года Рогозин предложил сдвигать космическую промышленность в Сибирь Россия может отправить к Луне корабль "Союз" Рогозин пообещал избавить "Роскосмос" от бездельников и интриганов Дмитрий Рогозин: Россия откажется от устаревших экспериментов на МКС Рогозин назначил Харченко и.о. замглавы Роскосмоса Дмитрий Рогозин призвал увеличить количество запусков с Восточного Рогозин: рекордный полет "Прогресса МС-09" важен для дальних миссий Рогозин распорядился о создании холдинга ракетного двигателестроения Мосгорсуд оставил под арестом адвоката Третьякова по делу о хищениях в НПО Лавочкина Роскосмос подтвердил задержание гендиректора НПО им. Лавочкина Лемешевского Заместителя гендиректора РКК «Энергия» обвинили в покушении на мошенничество Бывшего банкира арестовали, чтобы найти Рогозин стал спецпредставителем президента по международному сотрудничеству в космосе